అందరూ ఎక్కువగా అసహ్యించుకొనే స్కేటర్ల జాబితాలో నేను కూడా ఉంటాననుకుంటా.
చాలా మంది... నా గురించి చెడుగా మాట్లాడుకుంటారు.
కానీ ఎవరేం అనినా నేను పట్టించుకోను.
దాన్ని నేను ప్రేరణగా తీసుకొని నేను చేయాలనుకున్నది చేసేస్తాను.
లెటీసియా బుఫోనీ
నా బాల్యం బ్రేజిల్ లోని సావ్ పాలోలో గడిచింది.
నేను స్కేటింగుని మొదటగా నాకు పదేళ్ళు ఉన్నప్పుడు ప్రారంభించాను.
మొదటిసారి స్కేటింగ్ బోర్డును తాకగానే, దానితో ప్రేమలో పడిపోయాను.
నేను స్కేటింగ్ చేయడం ప్రారంభించగానే, చాలా విషయాలు... చాలా త్వరగా నేర్చేసుకున్నాను.
నేను స్కేటింగ్ చేసిన మొదటి రోజునే కొన్ని ట్రిక్స్ ప్రయత్నించాను.
అంటే, నాకు బోర్డుతో ముందుకు ఎలా వెళ్లాలో కూడా తెలీదు,
కానీ ట్రిక్స్ ని మాత్రం ప్రయత్నించేస్తున్నాను.
నేను తలుపును పట్టుకొని,
ఫల్టీలు కొట్టడం, కాళ్ళని గాల్లోకి లేపడం వంటివి ప్రయత్నించేదాన్ని...
స్కేట్ బోర్డింగులో ఊరికే పడిపోతుంటాం.
ఎప్పుడూ పడిపోతూనే ఉంటాం.
ఊరకూరకే గాయాలు అవుతుంటాయి కనుక చాలా మంది స్కేట్ బోర్డింగును
మొదలుపెట్టిన వెంటనే ఆపేస్తుంటారు.
మొదటిసారి, నేను కొండ దిగువకు స్కేటింగ్ చేస్తున్నప్పుడు పడిపోయాను.
అప్పుడు... నా ఒళ్ళంతా గాయాలయ్యాయి.
అప్పుడు నేను,
"వావ్, ఇది భలేగా ఉందే. మళ్లీ చేస్తే పోలా," అని అనుకున్నాను.
నేను అబ్బాయిలతో స్కేటింగ్ చేసేదాన్ని. నేను కూడా అబ్బాయిలానే ఉండేదాన్ని అనవచ్చు.
నేను వాళ్లతో గొడవపడేదాన్ని.
వాళ్లు చేసే ట్రిక్స్ ని నేను కూడా ప్రయత్నించేదాన్ని.
మా గ్యాంగ్ లో నేను ఒక్కదాన్నే అమ్మాయిని.
నేను అబ్బాయిలు వేసుకొనే బ్యాగీ ప్యాంట్లను, టోపీని వేసుకొని,
స్కేటింగ్ బోర్డును పట్టుకొని తిరుగుతూ ఉండేదాన్ని కనుక
మా పక్కింటావిడ నన్ను అనరాని మాటలు అనేది.
మా నాన్నకి స్కేట్ బోర్డింగ్ అంటే అసహ్యం.
నేను స్కేటింగ్ చేయడం ఆయనకి ఇష్టం లేదు.
ఆయన చాలా స్ట్రిక్ట్ అన్నమాట.
నేను ఇంట్లో కూర్చొని చదువుకోవాలని
బయట అబ్బాయిలతో తిరగకూడదని అనేవాడు.
నా స్కేటింగ్ బోర్డును విరగొట్టేశాడు కూడా.
కానీ తర్వాతి రోజు ఉదయం, నా స్నేహితుడితో కలిసి ఒక బోర్డు తెచ్చుకున్నా,
ఒక కొత్త బోర్డును సెటప్ చేసుకున్నాను.
నాకు స్కేటింగ్ తప్ప ఇంకేమీ చేయాలనిపించేది కాదు.
నాకు పద్నాలుగేళ్లు ఉన్నప్పుడు, ఎక్స్ గేమ్స్ లో స్కేటింగ్ చేయడానికి
నన్ను లాస్ ఏంజలెస్ కి ఆహ్వానించారు.
"వావ్, నేను స్కేటింగ్ బాగానే చేస్తున్నానన్నమాట," అని
నేను అప్పుడు గ్రహించాను.
2007 ఎక్స్ గేమ్స్ లాస్ ఏంజలెస్
కాలిఫోర్నియాలోని లాస్ ఏంజలెస్ కి అందరికీ సుస్వాగతం.
నా తొలి ఎక్స్ గేమ్స్ లో నేను అంత బాగా ప్రదర్శించలేదు.
నేను బ్రెజిల్ లోని పోటీలకు బాగా అలవాటుపడిపోయాను, అక్కడ...
స్కేట్ పార్క్ చాలా చిన్నగా ఉంటుంది.
మరి ఎక్స్ గేమ్స్ లో అన్నీ రెండింతల పరిమాణంలో ఉన్నాయి.
నాకు చివరి స్థానం దక్కింది.
నాకు అలా జరగడమే మేలైందిలే.
నా స్కేటింగ్ పద్ధతిని మార్చడానికి అది ఉపయోగపడింది.
నా నైపుణ్యాలను మెరుగుపరుచుకోవడానికి అది నాకు తోడ్పడింది.
"నేను ఆటలో మెళకువలను మెరుగుపరుచుకోవాలి," అని అనుకున్నాను.
లెటీసియా, తన మొట్టమొదటి పసిడి పతకాన్ని
తన సొంత దేశంలోనే గెలుచుకుంది.
లెటీ! లెటీ! లెటీ!
లెటీసియా బుఫోనీ బంగారు పతకాన్ని గెలుచుకుంది.
లెటిసీయా మళ్లీ అగ్ర స్థానాన్ని కైవసం చేసుకుంది.
మరొక పసిడి పతకం.
ఎక్స్ గేమ్స్ లో మూడు బంగారు పతకాలను సాధించింది.
ఒక కాంస్య పతకం, ఒక రజత పతకం.
ఎక్స్ గేమ్స్ పతకాలు - 2010 రజతం 2011 కాంస్యం - 2012 రజతం
2013 పసిడి - 2013 పసిడి 2013 పసిడి - 2014 కాంస్యం
ఎక్స్ గేమ్స్ లో నా విజయాల పరంపర
చాలా వేగంగా సాగిపోయింది.
చాలా బాగా అనిపించింది.
నాకు గొప్ప గొప్ప స్కేటర్స్ ని కలిసే అవకాశం దక్కింది.
మ్యాగజీన్లు, ఫిట్నెస్ మ్యాగజీన్లు, ఫ్యాషన్ మ్యాగజీన్లు,
ఇలా అనేక వాటిలో ఫోటోలు దిగే
అవకాశాలు నాకు దక్కాయి.
ఎండార్ఫినా లెటీసియా బుఫోనీ
నేను స్కేటింగ్ ని పక్కకు పెట్టేసి, మోడలింగ్ మీదనే దృష్టి పెడుతున్నానని,
ఫీట్నెస్ మోడల్ ని అయిపోయానని
చాలా మంది అన్నారు.
అది నాకు కాస్త బాధ కలిగించింది, ఎందుకంటే నా తొలి ప్రాధాన్యత ఎప్పుడూ స్కేట్ బోర్డింగుకే.
నాకు అన్నింటికన్నా ఎప్పుడూ అదే ముఖ్యమైనది.
ఈ.ఎస్.పీ.ఎన్ బాడీ సంచికలో పాల్గొనమని నాకు ఆహ్వానం అందినప్పుడు,
నాకు చాలా గర్వంగా అనిపించింది.
మొదట, నాకు చాలా కంగారుగా అనిపించింది,
ఎందుకంటే, నేను నగ్నంగా ఉండాల్సి వస్తుందని నాకు తెలుసు.
నేను అందులో పాల్గొన్నాను, వచ్చిన ఫలితం కూడా నచ్చింది.
కానీ చాలా మందికి,
ఒక క్రీడాకారుని దేహాన్ని చూపడం అంటే ఏంటో సరిగ్గా తెలీదు,
కండల వంటి వాటిని చూపుతారు, మిగతా వాటిని చూపరు అని వారికి అవగాహన లేదు.
కాబట్టి, చాలా మంది చెడుగా మాట్లాడటం మొదలుపెట్టారు,
నగ్నంగా ఫోజులు ఇచ్చినందుకు నాకు డబ్బులు ఇచ్చారని గుసగుసలాడుకున్నారు.
ఆటను వదిలేసి డబ్బు వెనుక పరుగెడుతున్నానని కూశారు.
అది కూడా సరిగ్గా స్ట్రీట్ లీగ్ ముందే జరిగింది,
అది కూడా మొట్టమొదటి స్ట్రీట్ లీగ్.
మనం ఇప్పుడు చికాగోలో ప్రత్యక్ష ప్రసారం చేస్తున్నాం.
2015 స్ట్రీట్ లీగ్ స్కేట్ బోర్డింగ్ వరల్డ్ ఛాంపియన్షిప్స్
స్ట్రీట్ లీగ్ స్కేట్ బోర్డింగ్ చరిత్రలో ఈ రోజు చాలా గొప్ప రోజు.
ఈ లీగ్ ని ప్రారంభించి ఇప్పటికి ఆరేళ్లయింది,
కానీ ఇప్పటిదాకా ఇందులో మహిళలు పాల్గొనిందే లేదు.
ఇప్పుడు అందరూ మహిళలే!
స్కేట్ బోర్డింగులో స్ట్రీట్ లీగ్ అనేది అత్యంత పెద్ద పోటీ.
ఆ సమయంలో, కెరీర్ లో నేను చాలా ఒడిదుడుకులను ఎదుర్కొంటూ ఉన్నాను,
ఆ పోటీలో ఎలాగైనా గెలవాలని నాకు ఉంది.
మహిళల స్కేట్ బోర్డింగులో ఇదొక మైలురాయి అని చెప్పవచ్చు.
టైటిల్ వేటలో ఉన్న మహిళల పేర్లను ఓసారి చూద్దాం.
నాతో చాలా మంది పోటీ పడుతున్నారు,
నేను స్కేటింగుని వదిలేసి పక్కదారి పట్టాను అని అన్నది వాళ్ళే.
ఆట దగ్గర కలుసుకున్నప్పుడు అందరూ స్నేహంగానే ఉంటాం.
కానీ నా గురించి లేనిపోనివన్నీ
మాట్లాడుకున్నది వాళ్లేనని నా మనస్సుకు తెలుసు.
వారు పొరబడ్డారని నిరూపించడానికి నాపై నేను చాలా ఒత్తిడి పెట్టుకున్నాను.
పోటీకి ముందు నేను చాలా కంగారుపడిపోయాను,
పోటీలో ఏమవుతుందో ఏమో అని భయపడ్డాను.
కానీ నేను స్కేటింగును ప్రారంభించాక, మొత్తం మారిపోతుంది.
నేను కేవలం స్కేటింగ్ మీదనే దృష్టి పెడతాను, నాకు ఇంకేవీ వినిపించవు.
మీరు నా పక్కనే ఉండి కేకలు పెడుతూ ఉండవచ్చు, నన్నే పిలుస్తూ ఉండవచ్చు.
పక్కనే టపాసులు పేలుస్తూ ఉండవచ్చు.
నాకు ఆ శబ్దాలేమీ వినబడవు, నా దృష్టంతా నా ట్రిక్స్ మీదనే ఉంటుంది.
తనకు చాకచక్యంగా ఎలా స్కేటింగ్ చేయాలో బాగా తెలుసు,
తనకి మంచి మంచి ట్రిక్స్ తెలుసు.
తను స్కేటింగ్ వేగంగా బాగా చేయగలదు.
ఎలాంటి ఉపరితలం మీదనైనా చేయగలదు. స్ట్రీట్ స్కేటింగుకు ఆమె పెట్టింది పేరు.
కోర్సు చాలా బాగా ఉంది.
కోర్సు మధ్యలో చాలా పెద్ద ఎస్.ఎల్.ఎస్ లోగో ఉంది,
దాని మీద నుండి ఎవరూ దూకడం లేదు,
ఎందుకంటే మధ్యలో చాలా ఖాళీ ఉంది.
చాలా దూరం దూకింది.
వావ్. అదరగొట్టేసింది.
బుఫోనీ 3.3 మొదటి స్థానం కోసం ఇంకా 4.4 కావాలి
చాలా బాగా చేసింది.
మొదటి స్థానం, రెండవ స్థానం గురించి నేనేమీ ఆలోచించలేదు.
ట్రిక్స్ అన్నీ సరిగ్గా చేయాలనుకున్నా.
సూపర్. చాలా బాగా చేసింది.
ఫ్రంట్ సైడ్ 180 ట్రిక్ సూపర్ గా చేసింది.
బుఫోనీ 15.2 మొదటి స్థానం కోసం ఇంకా 1.3 కావాలి
నేను రెండవ స్థానంలో ఉన్నాను,
నాకు ఇంకా మూడు అవకాశాలు ఉన్నాయి.
నాకు... పెద్ద స్కోరేమీ అక్కర్లేదు. మామూలు స్కోర్ సరిపోతుంది.
నేను ఏ సులువైన ట్రిక్కును చేసినా,
నాకు స్కోర్ వచ్చేస్తుంది, తొలి స్థానం నాది అయిపోతుంది.
కానీ నా దృష్టి అంతా పాయింట్ల మీద లేదు.
నాకు ఒక మంచి ట్రిక్ చేయాలనుంది.
ఒక గొప్ప ట్రిక్ లాంటిది. గెలవడానికి ఏదోక సులభమైన ట్రిక్ చేసేయాలని నాకు లేదు.
ఆమె మనకు ఏం ట్రిక్స్ చూపబోతోంది?
360 ఫ్లిప్ తృటిలో చేజారింది. బోర్డ్ పూర్తిగా తిరగలేదు.
నేను 360 ఫ్లిప్ ని ప్రయత్నించాను.
మొదటిసారి అది సరిగ్గా చేయలేకపోయాను.
అప్పుడు నేను "సర్లే, ఇంకా రెండు అవకాశాలు ఉన్నాయి కదా. చేసేద్దాంలే," అనుకున్నాను.
రెండవసారి కూడా సఫలమవ్వలేకపోయాను.
అప్పుడు నేను "వామ్మో, ఇదేదో తేడాగా అయ్యేలా ఉందే.
ఒత్తిడి బాగా పెరిగిపోతోంది. ఇంకొక్క అవకాశమే ఉంది," అని అనుకున్నాను.
తనకి 3.9 పాయింట్లు కావాలి.
తను ఒకవేళ 360 ఫ్లిప్ ని ప్రయత్నిస్తే... ఇప్పటికే తను రెండు సార్లు విఫలమైంది...
లేదా తను నమ్మకంగా చేయగల మరో ట్రిక్కును చేస్తుందేమో చూద్దాం.
అంత పెద్ద ట్రిక్ చేయాల్సిన పని లేదని నా మెదడు చెప్తోంది.
కానీ నా మనస్సు పెద్ద ట్రిక్ చేయమని చేప్తోంది.
నాకు ఆ ట్రిక్ చేయాలనుంది.
అందులోనూ నేను దాన్ని రెండుసార్లు చేయలేకపోయాను, కనుక ఈసారి చేయాల్సిందే.
నేను గెలవలేనేమో అని నా ట్రిక్కును నేను మార్చలేను.
గెలుపు కూడా సరైన విధంగా పొందాలనుకున్నాను.
చాలా శ్రద్ధతో చేయాల్సిన అవసరం ఉంది.
సాధారణంగా ఏదైనా ట్రిక్ చేసేటప్పుడు, ఎప్పుడు ల్యాండ్ అవుతామో...
ల్యాండ్ % మిస్ %
...లేదా అది సఫలం కాదా అని తెలిసిపోతుంది.
బోర్డ్ నా కాళ్ళ కిందే ఉంది,
కాబట్టి, "నేను ఇది చేయగలను. ఇంతే. నేను ల్యాండ్ అవుతున్నాను," అని అనుకున్నా.
కానీ నేను ల్యాండ్ అయ్యాక, నాకు కాస్తంత పట్టు తప్పినట్టు అనిపించింది.
మళ్లీ నిలదొక్కుకున్నాక,
"హమ్మయ్య. బాగా చేసేశాను," అని అనుకున్నాను.
అది అయిన వెంటనే నేను ఎగిరి గంతేశాను.
గెలిచేసింది! సూపర్!
అద్భుతం.
మహిళల ఎస్.ఎల్.ఎస్ నైక్ ఎస్.బీ సూపర్ క్రౌన్
మొట్టమొదటి విజేత, లెటీసియా బుఫోనీ.
నేను ఆ ట్రిక్కును సక్రమంగా చేశాక,
నాకు ఏదో సాధించిన ఫీలింగ్ కలిగింది.
అది మాటలలో వర్ణించలేని ఫీలింగ్.
స్కైడైవింగ్ లాంటి ఫీలింగ్ అన్నమాట. ఆ ఫీలింగ్ తెలియాలంటే స్వయంగా దూకాలి.
అప్పటి పరిస్థితులలో నాకు ఆ గెలుపు చాలా గొప్ప విషయం అని చెప్పవచ్చు.
దాని తర్వాత, నా మీద అందరికీ గౌరవం పెరిగింది అనుకుంటా.
నా కలని నిజం చేసుకున్నాను.
రెండు వారాల నుండి స్ట్రీట్ లీగ్ గురించే నాకు కలలు వస్తున్నాయి.
ఇప్పుడు నేను సాధించాను.
నాకు చాలా ఆనందంగా ఉంది.
నా జీవితంలోని మరపురాని క్షణాల్లో అది కూడా ఒకటి.
మనం ఉన్నత స్థానంలో ఉన్నప్పుడు
మనల్ని విమర్శించేవారు తప్పకుండా ఉంటారనే విషయాన్ని ఇప్పుడు నేను గ్రహించాను.
కానీ దాన్ని నేనెప్పుడూ పట్టించుకోలేదు.
నా దృష్టి అంతా స్కేట్ బోర్డింగ్ క్రీడను మరింత మెరుగుపరచడంపైనే ఉంది.
గెలవడం ముఖ్యమే,
కానీ స్కేట్ బోర్డింగ్ అనేది నాకు గెలుపు కన్నా ముఖ్యమైనది.
నా వీడియోలు చూసే తమ కూతుళ్లు
స్కేటింగ్ చేస్తున్నారని నాతో చాలా మంది తల్లిదండ్రులు చెప్పారు.
అలాంటివి విన్నప్పుడు చాలా సంతృప్తిగా అనిపిస్తుంది.
స్కేటింగును మొదలుపెట్టినప్పుడు నాకు ఏమీ తెలీదు, ఇప్పటికి కూడా నేను అలాంటి వ్యక్తిని కావాలనుకుంటా.
ఎందుకంటే మహిళలు స్కేటింగ్ చేయగలరని, వారు కూడా ప్రొఫెషనల్స్ కాగలరని
నేను మా నాన్నకు చూపాలనుకున్నాను.
అప్పుడు నా దగ్గర ఆ సదుపాయం లేదు.
కాబట్టి ఇప్పుడు యువతకు నేను ఆ స్ఫూర్తిదాతగా నిలవాలనుకుంటున్నా.
మీరేం కావాలనుకుంటే, అది చేయగలరని నేను వాళ్ళకి చూపాలనుకుంటున్నాను.
మీరు మీ అభిరుచిపై దృష్టి పెట్టాలంతే.
మీరు తప్పకుండా సాధించగలరు.
ఉపశీర్షికలను అనువదించినది: అలేఖ్య